นักวิจัยชี้ การรับประทานอาหารแบบเมดิเตอร์เนียน อาจช่วยปรับปรุงสุขภาพจิต ลดความเสี่ยงต่อการหดหู่ ซึมเศร้า
การรับประทานอาหารแบบเมดิเตอร์เรเนียน ที่มีผัก ผลไม้ น้ำมันมะกอกและปลามากๆ นั้น เป็นวิธีป้องกันโรคหัวใจและเบาหวาน มาตอนนี้ นักวิจัยสเปนร
ผู้เชี่ยวชาญกล่าวว่า โรคหัวใจ และเบาหวานซึ่งเกิดจากการอักเสบในร่างกายนั้นอาจลดลงได้โดยการรับประทานอาหารที่อุดมด้วยวิตามิน บี และกรดไขมันโอเมก้า-สามซึ่งเป็นสารประกอบที่พบมากในปลา ถั่ว เมล็ดธัญญพืช ผักและผลไม้ต่างๆ มีหลักฐานทางการแพทย์เพิ่มขึ้นเรื่อยๆ ว่า โปรตีนที่เรียกว่า neurotrophins ซึ่งเป็นสารประกอบสำคัญของสารเคมีในสมองที่ควบคุมอารมณ์ความรู้สึก ก็เป็นอันตรายจากการอักเสบด้วย MiguelAngel Martinez- Gonzalez อาจารย์สาขาวิชาบริบาลสุขภาพเพื่อการป้องกันที่มหาวิทยาลัย Navarra ในสเปนกล่าวว่าตอนนี้เป็นที่ทราบกันว่า กลไกเหล่านี้เกี่ยวโยงกับสารโปรตีน neurotrophins หรือสาร Peptidesที่โยงถึงต้นตอของอาการหดหู่ซึมเศร้า และการอักเสบในระดับต่ำ ก็มีความเกี่ยวโยงกับความเสี่ยงของอาการหดหู่ซึมเศร้าด้วย อาจารย์ Miguel Angel Martinez- Gonzalezกับเพื่อนร่วมงานศึกษาอุปนิสัยการรับประทานอาหารของผู้ใหญ่สุขภาพดีในสเปนราว11,000 คนตั้งแต่ปี 2542 – 2548 โดยมีแบบสอบถามเกี่ยวกับการรับประทานอาหาร อาจารย์ Miguel Angel Martinez- Gonzalez กล่าวว่า นักวิจัยพบว่า คนที่รับประทานอาหารแบบเมดิเตอร์เรเนียนเป็นประจำมีความเสี่ยงน้อยต่อการเกิดอาการหดหู่ซึมเศร้า แยกต่างหากจากปัจจัยเสี่ยงอื่นๆ ในจำนวนคนมากกว่า10,000 คนในการวิจัยนี้ คนที่รับประทานอาหารจำพวกผัก ผลไม้ น้ำมันมะกอก และปลามากๆมีความเสี่ยงต่อการมีอาการซึมเศร้าหดหู่ลดลงราว 30 % อาจารย์ Miguel Angel Martinez- Gonzalez กล่าวว่า ครั้งนี้เป็นครั้งแรกที่การศึกษากับคนจำนวนมากแบบนี้สามารถโยงรูปแบบการรับประทานอาหารโดยทั่วทั้งหมดกับความเสี่ยงต่อการเกิดอาการซึมเศร้าหดหู่ อาจารย์ Miguel Angel Martinez- Gonzalez แห่งมหาวิทยาลัย Navarra กับเพื่อนนักวิจัยที่มหาวิทยาลัยLas Palmas de Gran Carnaria ในสเปน กล่าวว่ายังไม่ทราบกลไกที่แน่นอน แต่กล่าวชี้ว่า สารบางอย่างในอาหารเหล่านั้นอาจช่วยปรับปรุงการทำงานของเส้นเลือด ต่อสู้กับการอักเสบ และซ่อมแซมส่วนที่สึกหรอของเซลซึ่งล้วนอาจช่วยลดโอกาสที่จะเกิดอารหดหู่ซึมเศร้าได้ ายงานการศึกษานี้เสริมว่ามีหลักฐานที่แสดงถึงประโยชน์ด้านสุขภาพของการรับประทานอาหารแบบเมดิเตอร์เรเนียนซึ่งนอกจากจะช่วยป้องกันโรคหัวใจ โรคเบาหวานและลดความเสี่ยงต่อการเกิดอาการหดหู่ซึมเศร้าแล้วอาจช่วยลดคววามเสี่ยงต่อการเป็นโรคหืดหอบ และมะเร็งอีกด้วย รายงานผลการวิจัยเรื่องนี้ ลงพิมพ์ในวารสาร Archives of General Psychiatry ฉบับเดือนตุลาคม